**หน่วยงาน ห้องผ่าตัด**

**กลุ่มการพยาบาล โรงพยาบาลสหัสขันธ์ จังหวัดกาฬสินธุ์**

**เรื่อง** “ การพยาบาลผู้ป่วยที่มีภาวะแทรกซ้อน/ไม่เป็นไปตามวางแผนระหว่างผ่าตัดแล้วมีการส่งต่อ ”

**หลักการและเหตุผล**

การเตรียมการผ่าตัดมีการประเมินผู้ป่วยที่มีคำสั่งเตรียมผ่าตัดไว้ ที่อาจคิดว่าครอบคลุมแล้ว แต่ในบางกรณีเมื่อเริ่มการผ่าตัดไปแล้ว เกิดปัญหามากกว่าที่วางแผนและประเมินเอาไว้ ซึ่งจำเป็นจะต้องมีการส่งต่อไปยังโรงพยาบาลที่มีศักยภาพมากกว่า จึงจำเป็นจะต้องมีการพัฒนาการพยาบาลผู้ป่วยที่มีภาวะแทรกซ้อน หรือไม่เป็นไปตามวางแผนเอาไว้ระหว่างผ่าตัด แล้วต้องส่งต่อ เพื่อความปลอดภัยของผู้ป่วย

**ขั้นตอนการดำเนินการ**

- นำประเด็นแต่ละเหตุการณ์ของการส่งต่อผู้ป่วยระหว่างผ่าตัด มาทบทวน (tracer) เพื่อหาจุดพัฒนา (GAP) การพยาบาลในแต่ละรายกรณีที่เกิดขึ้น เพื่อหา RCA นำมาสู่การพัฒนาและปรับการพยาบาลผู้ป่วยก่อนผ่าตัด ( การประเมินผู้ป่วยที่ครอบคลุมยิ่งขึ้น ) และพัฒนาการพยาบาลผู้ป่วยที่มีการส่งต่อระหว่างผ่าตัด

- จัดทำ/ปรับ แนวทางการพยาบาลผู้ป่วยที่มีการส่งต่อระหว่างผ่าตัด

**เครื่องมือที่ใช้**

- Tracer ตามรอยเวชระเบียน และหตุการณ์ไม่พึงประสงค์ที่เกิดขึ้นขณะผ่าตัด เพื่อหา RCA

**ผลลัพธ์การพัฒนา**

- อยู่ระหว่างรวบรวมข้อมูล

**โอกาสพัฒนา**

- การประเมินผู้ป่วยก่อนผ่าตัดที่ครอบคลุม

**แนวทางการพยาบาลส่งต่อระหว่างผ่าตัด Intra Operation**

1. ประเมินผู้ป่วย และปัญหาที่เกิดขึ้นระหว่างผ่าตัด

2. ขอรับคำปรึกษาแพทย์เฉพาะทางที่เกี่ยวข้อง ทางโรงพยาบาลแม่ข่ายที่จะส่งต่อ

3. ให้การดูแลก่อนส่งต่อตามคำแนะนำของแพทย์เฉพาะทางที่ได้รับ

4. เตรียมความพร้อมก่อนส่งต่อ ดังนี้

4.1 แจ้งผู้ป่วยและญาติ ถึงเหตุการณืที่เกิดขึ้นว่ามีความจำเป็นต้องส่งต่ออย่างไร

4.2 เตรียมรถส่งต่อ

4.3 เตรียมบุคลากรในการส่งต่อ กรณีส่งต่อได้ภายใน 1 ชม. คือ ทีมผ่าตัด หากเกิน 1 ชม. อาจเป็นทีม

ผู้ป่วยในที่ส่งผู้ป่วยมาผ่าตัด หรือทีมส่งต่อที่โรงพยาบาลจัดอัตรากำลังไว้

4.4 ก่อนส่งต่อผู้ป่วยต้องตื่นดี กรณีผู้ป่วยที่ส่งต่อยังจำเป็นต้อง on tracheostomy tube ต้องมีวิสัญญี

นำส่งผู้ป่วยด้วย

4.5 ก่อนส่งต่อ ส่งข้อมูลผู้ป่วยในแผนกที่เกี่ยวข้องกับการดูแลผู้ป่วยที่นำส่งให้ครบถ้วน รวมถึงเอกสาร

5. ส่งต่อผู้ป่วยไปยังโรงพยาบาลแม่ข่ายที่ประสานไว้ ตามมาตรฐานการส่งต่อ

6. ส่งข้อมูลผู้ป่วย ณ จุดรับส่งต่อด้วยบุคลากรต้นทาง และปลายทางที่รับผู้ป่วยอย่างครบถ้วนพร้อมเอกสาร

7. ติดตามอาการ การรักษาของผู้ป่วยที่ได้รับหลังการส่งต่อ ( Line / โทรศัพท์ )